Oficiālais Vēstnesis L 160 , 20/06/1985 Lpp. 0007 - 0008

Speciālizdevums spāņu valodā: Nodaļa 05 Sējums 4 Lpp. 0148

Speciālizdevums portugāļu valodā Nodaļa 05 Sējums 4 Lpp. 0148

Speciālizdevums somu valodā: Nodaļa 5 Sējums 4 Lpp. 0067

Speciālizdevums zviedru valodā: Nodaļa 5 Sējums 4 Lpp. 0067



Padomes Regula (EEK) Nr. 1661/85 (1985. gada 13. jūnijs), ar ko attiecībā uz Grenlandi nosaka tehniskus labojumus Kopienas noteikumos par migrējošo darba ņēmēju sociālo nodrošinājumu EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 51. pantu, ņemot vērā Komisijas priekšlikumus, kas izstrādāti pēc konsultēšanās ar Migrējošo darba ņēmēju sociālā nodrošinājuma administratīvo komisiju, tā kā 1985. gada 1. februārī stājās spēkā Līgums, ar ko attiecībā uz Grenlandi groza Kopienu dibināšanas līgumus [1]; tā kā pielikumi Regulai (EEK) Nr. 574/72 [2], kurā jaunākie grozījumi izdarīti ar Regulu (EEK) Nr. 1660/85 [3], būtu jāgroza nolūkā ņemt vērā Regulas (EEK) Nr. 1408/71 [4], kurā jaunākie grozījumi izdarīti ar Regulu (EEK) Nr. 1660/85, jauno darbības jomu atbilstīgi Kopienu dibināšanas līgumiem; tā kā būtu jānodrošina tās tiesības, ko laika posmā, kad Grenlande piederēja pie Eiropas Kopienām, ieguva dalībvalstu pilsoņi, kas strādāja Grenlandē, vai arī tās atradās tiesību iegūšanas stadijā, kā arī tās tiesības, ko šajā laika posmā ieguva tādi pilsoņi, kas strādāja kādā dalībvalstī un dzīvo Grenlandē; tā kā ir vēlams paturēt tiesības uz pabalstiem slimības un maternitātes gadījumā laikā, kad dzīvesvieta ir ārpus kompetentās valsts, darbiniekiem vai pašnodarbinātām personām un viņu ģimenes locekļiem, kuru situācijā nepieciešama tūlītēja šādu pabalstu nodrošināšana, IR PIEŅĒMUSI ŠO REGULU. 1. pants Ar šo atceļ šādas daļas Regulas (EEK) Nr. 574/72 pielikumos: - tās 1. pielikuma B sadaļā: 4. punktu, - tās 2. pielikuma B sadaļā: iedaļu "1. Dānija, izņemot Grenlandi" un 2. punktu, - tās 3. pielikuma B sadaļā: iedaļu "1. Dānija, izņemot Grenlandi" un II punktu, - tās 4. pielikuma B sadaļā: iedaļu "1. Dānija, izņemot Grenlandi" un II punktu, - tās 10. pielikuma B sadaļā: iedaļu "1. Dānija, izņemot Grenlandi" un II punktu. 2. pants Šī regula neietekmē: - nekādas tiesības, ko laika posmā, kad Grenlande piederēja pie Eiropas Kopienām, ieguva dalībvalstu pilsoņi, izņemot Dānijas pilsoņus, kas strādāja Grenlandē, vai arī šādas tiesības atradās to iegūšanas stadijā, - nekādas tiesības, ko laika posmā, kad Grenlande piederēja pie Eiropas Kopienām, ieguva dalībvalstu pilsoņi, kas strādāja kādā dalībvalstī, izņemot Dāniju, un kas dzīvo Grenlandē. 3. pants Regulas (EEK) Nr. 1408/71 22. panta 1. punkta a) un b) apakšpunkts un Regulas (EEK) Nr. 574/72 21. un 23. pants paliek spēkā gadījumos, kad Grenlandē uzturas dalībvalstu pilsoņi, kas atbilst nosacījumiem, kurus uzliek dalībvalstu likumi, izņemot Dānijas likumus. Līgums, ar kuru attiecībā uz Grenlandi groza Eiropas Kopienu dibināšanas līgumus, neliedz piemērot pirmajā daļā minētos noteikumus gadījumos, kad kādā dalībvalstī, izņemot Dāniju, uzturas Dānijas pilsoņi, kuri dzīvo Grenlandē. 4. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Regulu piemēro no 1985. gada 1. februāra. Tomēr 3. pantu piemēro vienīgi sākot ar datumu, kad stājas spēkā šī regula. Šī regula uzliek saistības kopumā un ir tieši piemērojama visās dalībvalstīs. Luksemburgā, 1985. gada 13. jūnijā Padomes vārdā — priekšsēdētājs G. de Michelis [1] OV L 29, 1.2.1985., 1. lpp. [2] OV L 74, 27.3.1972., 1. lpp. [3] OV L 160, 20.6.1985., 1. lpp. [4] OV L 149, 5.7.1971., 2. lpp. --------------------------------------------------